b"\n_START_ARTICLE_\nMichael Pe\xc3\xb1a\n_START_SECTION_\nBiografia\n_START_PARAGRAPH_\nMichael Anthony Pe\xc3\xb1a va n\xc3\xa9ixer a Chicago, Illinois en el si d'una fam\xc3\xadlia modesta: el seu pare treballava en una f\xc3\xa0brica i la seva mare era treballadora social. Tots dos eren immigrants mexicans._NEWLINE_Despr\xc3\xa9s d'acabar els seus estudis b\xc3\xa0sics en la Hubbard High School de Chicago, el 1996 va acudir a un c\xc3\xa0sting  per al telefilm To Sir, with Love II, que havia de ser dirigit per Peter Bogdanovich. Per a la seva sorpresa, va obtenir el paper entre centenars de joves aspirants._NEWLINE_Despr\xc3\xa9s, Pe\xc3\xb1a es va traslladar a Los Angeles on va obtenir nombrosos papers en diferents pel\xc2\xb7l\xc3\xadcules, entre els quals es poden destacar Star Maps, My Fellow Americans i La cucaracha._NEWLINE_Actualment est\xc3\xa0 casat amb l'actriu Brie Shaffer, amb la qual va tenir un fill, Roman Pe\xc3\xb1a, el 2008. Ha estat relacionat amb la cienciologia._NEWLINE_En Michael ha aparegut en produccions independents fins al 1994. El salt qualitatiu el va fer el 2004, quan va sortir en dues pel\xc2\xb7l\xc3\xadcules guanyadores de l'\xc3\x92scar a la millor pel\xc2\xb7l\xc3\xadcula, Million Dollar Baby i Crash (dirigides per Clint Eastwood i Paul Haggis). El 2006 participa a Babel, pel\xc2\xb7l\xc3\xadcula guanyadora d'un Globus d'Or amb un paper petit, i a World Trade Center, pel\xc2\xb7l\xc3\xadcula basada en l'atac a les torres bessones._NEWLINE_Tamb\xc3\xa9 ha participat a Vic Mackey, en el paper de capit\xc3\xa0/regidor David Aceveda."